बुजुर्ग ने पत्नी से झगड़ा किया, बीच में आया बेटा, चाकू से घायल कर दिया
दिल्ली में 64 साल के एक बुजुर्ग ने मोबाइल में ऐप डाउनलोड में देरी होने पर बेटे को चाकू मार दिया। दरअसल शख्स ने अपनी पत्नी से एप डाउनलोड करने को कहा था। जिसमें देरी हुई तो वह पत्नी से झगड़ने लगा। बेटा बीच-बचाव करनेDelhi Man Angry Over Delay In Downloading Mobile App Stabs Son In Fight
दिल्ली में 64 साल के एक बुजुर्ग ने मोबाइल में ऐप डाउनलोड में देरी होने पर बेटे को चाकू मार दिया। दरअसल शख्स ने अपनी पत्नी से ऐप डाउनलोड करने को कहा था। जिसमें देरी हुई तो वह पत्नी से झगड़ने लगा।
बेटा बीच-बचाव करने आया तो बुजुर्ग ने आपा खो दिया और उस पर चाकू से हमला कर दिया। घायल बेटे को अस्पताल में एडमिट कराया गया।
बेटा इंजीनियर, पिता मैनेजर पद से रिटायर
यह मामला मधु विहार इलाके का है। 2019 में इंजीनियर्स इंडिया लिमिटेड कंपनी से सीनियर मैनेजर के पद से रिटायर हुए 64 साल के अशोक सिंह पत्नी और बेटे आदित्य के साथ आईपी एक्सटेंशन में रहते हैं। आदित्य गुरुग्राम में एक कंप्यूटर इंजीनियर है।
फ्लैट की पेमेंट को लेकर डाउनलोड करना था ऐप
अशोक ने हाल ही में गुरुग्राम में एक फ्लैट खरीदा था, जिसकी कुछ पेमेंट बाकी थी। बचा हुआ भुगतान करने अशोक सिंह ने अपनी पत्नी मंजू सिंह को फोन पर एक ऐप डाउनलोड करने के लिए कहा।
पुलिस ने कहा कि ऐप के डाउनलोड होने में समय लगने पर अशोक आगबबूला हो गया और उसने अपनी पत्नी से झगड़ा करना शुरू कर दिया।
रसोई में रखे चाकू से किया वार
पुलिस ने कहा कि जब आदित्य ने बीच-बचाव किया तो अशोक को और गुस्सा आ गया। उसने रसोई में रखे चाकू से बेटे की छाती पर वार कर दिया। आदित्य की पसलियों के ऊपर दो घाव आए। उसे लाल बहादुर शास्त्री अस्पताल ले जाया गया और इलाज के बाद छुट्टी दे दी गई।
पुलिस ने अशोक के खिलाफ IPC की धारा 324 (स्वेच्छा से खतरनाक हथियारों से चोट पहुंचाना) के तहत मामला दर्ज किया गया है।
यह खबर भी पढ़ें...
मोबाइल चोरी के शक में गंजा करके पीटा, पुलिस ने उसे जेल भेजा
बुलंदशहर में मोबाइल चोरी के शक में मुस्लिम युवक को पेड़ से बांधकर पीटने का वीडियो सामने आया है। युवक को गंजा करने के बाद जय श्री राम के नारे भी लगवाए गए। अब यह वीडियो सोशल मीडिया पर वायरल हो रहा है। ​​​​​​पढ़ें पूरी खबर...